ສະຫະປະຊາຊາດວ່າ ຝ່າຍຕໍ່ຕ້ານໃຊ້ ອາວຸດເຄມີ ຢູ່ຊີເຣຍ (ສະໄລດ໌)
ແຕ່ຄະນະກໍາມາທິການກ່າວວ່າ ຍັງບໍ່ມີຫລັກຖານຄັກແນ່ ແລະ​ເຕືອນ​ວ່າ​​ ການ​ສືບ​ສວນ​ສອບ​ສວນ​ຍັງ​​ໄກ​ຫລາຍ​ ຈາກ​ການ​ທີ່​ຈະ​ສະຫລູ​ບຜົນ​ໄດ້.
ສະມາຊິກຄົນນຶ່ງ ໃນຄະນະກໍາມະການຂອງອົງການສະຫະ ປະຊາຊາດ ທີ່ທໍາການສືບສວນ ກ່ຽວກັບການລ່ວງລະເມີດ ສິດທິມະນຸດໃນຊິເຣຍກ່າວວ່າ ມີການສົງໄສກັນຢ່າງແຮງວ່າ ຝ່າຍທີ່ຕໍ່ຕ້ານປະທານາທິບໍດີຊີເຣຍ ທ່ານ Bashar al- Assad ນັ້ນ ໄດ້ໃຊ້ອາວຸດເຄມີ ທ່ານນາງ Carla Del Ponte ໄດ້ບອກໂທລະພາບຊ່ອງນຶ່ງຂອງ Swiss ໃນແລງວັນອາທິດວານນີ້ ວ່າ ອິງຕາມຄໍາບອກກ່າວຂອງ ພວກໄດ້ຮັບເຄາະ ແລະພວກທ່ານໝໍນັ້ນ ແມ່ນວ່າ ພວກນັກລົບ ຈາກກຸ່ມຝ່າຍຕໍ່ຕ້ານ ໄດ້ນໍາໃຊ້ ແກ໊ສ “Sarin ” ທ່ານນາງ Del Ponte ກ່າວວ່າ ພວກເຈົ້າໜ້າທີ່ສືບສວນຍັງບໍ່ໄດ້ຫຼັກຖານທີ່ຄັກແນ່ເທື່ອ ແລະເຕືອນວ່າ ການສືບສວນສອບສວນຍັງໄກຫລາຍ ຈາກການທີ່ຈະສະຫລູບຜົນໄດ້ ທ່ານນາງບໍ່ໄດ້ໃຫ້ລາຍລະອຽດ ກ່ຽວກັບວ່າມີການໃຊ້ອາວຸດເຄມີນັ້ນ ຢູ່ບ່ອນໃດ ແລະ ວັນເວລາໃດ ທ່ານນາງ Del Ponte ແມ່ນເປັນສະມາຊິກຂອງກໍາມາທິການສືບສວນສາກົນ ທີ່ເປັນ ອິດສະລະ ທີ່ເກັບກໍາຂໍ້ມູນກ່ຽວກັບຊິເຣຍ ແລະເປັນອົງການນຶ່ງຕ່າງຫາກແຍກຈາກ ຄະນະກໍາມະການຊອກຫາຂໍ້ມູນຄວາມຈິງ ທີ່ເລຂາທິການໃຫຍ່ຂອງອົງການສະຫະ ປະຊາຊາດ ທ່ານ Ban Ki-moon ໄດ້ແຕ່ງຕັ້ງຂຶ້ນມາ ຊຶ່ງໃນຕອນນີ້ ກໍຍັງບໍ່ໄດ້ຮັບ ອະນຸຍາດໃຫ້ເຂົ້າໄປເຮັດວຽກ ພິສູດກ່ຽວກັບການໃຊ້ອາວຸດເຄມີ ໃນຊິເຣຍ ນັ້ນເທື່ອ